Καρολίνα (όνομα)

**Καρολίνα** (γενική: της *Καρολίνας*), ελληνικό γυναικείο κύριο όνομα (βαφτιστικό όνομα).
## Ετυμολογία του ονόματος
Το όνομα *Καρολίνα* είναι μεταγραφικό δάνειο από το ιταλικό *Carolina*, υποκοριστικό του *Carola* (Κάρολα), που προέρχεται από το μεσαιωνικό λατινικό *Carolus*, που με τη σειρά του αποδίδει το γερμανικό *Karl* (*[[Κάρολος]]*), από το αρχαίο γερμανικό *charal* «δυνατός άνδρας». Σύμφωνα με το ''Online Etymology Dictionary'' , *Karl*, στη μέση άνω γερμανική, αρχικά «άνθρωπος, σύζυγος», και αργότερα «ελεύθερος άνθρωπος». Επομένως το *Καρολίνα* θα μπορούσε να ερμηνευτεί ως «δυνατή, γενναία γυναίκα ή ελεύθερη γυναίκα».
## Διάδοση του ονόματος
Ένα από τα σπάνια στην Ελλάδα ονόματα, που φέρνει στο νου τη δυτική Ευρώπη. Απαντά κυρίως στις Κυκλάδες, όπου μερικές χιλιάδες κατοίκων ακολουθούν το καθολικό δόγμα. Η διάδοση του ονόματος *Καρολίνα*, πολύ μεγαλύτερη από αυτήν των *[[Κάρολος|Κάρλα]]*, *[[Κάρολος|Κάρολα]]*, *[[Κάρολος|Καρλότα]]*, οφείλεται στην αίγλη που προσέδωσαν στο όνομα πολλές βασίλισσες, πριγκίπισσες κτλ. Στην Αμερική, το όνομα Carolina είναι 595ο πιο συχνό γυναικείο όνομα και το Caroline 248ο. Στην Ελλάδα, σε μια προσπάθεια στατιστικής αποτίμησης της συχνότητας των ελληνικών ονομάτων, το όνομα *Καρολίνα* παρουσιάζεται ως το 534ο πιο συχνό όνομα (385ο ανάμεσα στα γυναικεία).

## Ονομαστική εορτή
*Στις 4 Νοεμβρίου, του επισκόπου αγίου Καρόλου Βορρομαίου 
## Αρσενικός τύπος του ονόματος
*[[Κάρολος]]*
## Το όνομα Καρολίνα σε άλλες γλώσσες
*αγγλικά: *Caroline*  (Κάρολαιν), *Carolina*  (Καρολάινα) *Carolin*, *Carolyn*, *Carolyne*, *Karolyn*· χαϊδευτικά, υποκοριστικά: *Caddy*, *Carlyn*, *Caro*, *Lina* (*[[Λίνα]]*), *Carrie* 
*γαλλικά: *Caroline*  (Καρολίν)
*γερμανικά: *Karolina*, *Karoline* (Κάρολιν), *Carolin*, *Caroline*
*δανέζικα: *Karolin*, *Karolina*, *Karoline*, *Caroline*  (Καρολίνε) 
*ιταλικά: Carolina· υποκοριστικό: *Lina* (*[[Λίνα]]*)· αρσ. *Carolino* 
*ισλανδικά: *Karolína*, *Karólína*  
*ισπανικά: Carolina  (Καρολίνα)· υποκοριστικό: *Lina* (*[[Λίνα]]*) 
*καταλανικά: *Carolina*· υποκοριστικό: *Lina* (*[[Λίνα]]*) 
*Λάπωνες (Σαάμι): *Karoliinná* 
*πορτογαλικά: *Caroline* (Καρολίνη), *Carolina* (Καρολίνα) 
*σλαβομακεδονικά: *Каролина* (Καρολίνα)
*σουηδικά, νορβηγικά: *Karolina*, *Carolin*, *Karin* 
*ρωσικά: *Каролина* (Καρολίνα) 
*τσέχικα, σλοβακικά: *Karolína*  (Καρολίνα) 
*φινλανδικά: *Karoliina* 
*πολωνικά: Karolina, υποκοριστικά Karola, Karolka, αρσ. Karol, υπ. Lolek
## Άγιοι
*Κάρολος Λουάγγος, η Καθολική Εκκλησία γιορτάζει τη μνήμη του στις 5 Ιουνίου 
*Κάρολος Βορρομαίος, επισκόπος, η Καθολική Εκκλησία γιορτάζει τη μνήμη του στις 4 Νοεμβρίου  
*Μαρία Τερέζα του Ιησού (Karolina Gerhardinger), οσία, η Καθολική Εκκλησία γιορτάζει τη μνήμη της στις 9 Μαΐου 
*Καρολίνα Κότσκα (Karolina Kózkówna), οσία, η Καθολική Εκκλησία γιορτάζει τη μνήμη της στις 18 Νοεμβρίου 
## Πρόσωπα
* Καρολίνα του Βρανδεμβούργου-Άνσμπαχ (Wilhelmina Charlotte Caroline, 1683–1737), σύζυγος του γερμανικής καταγωγής βασιλιά της Βρετανίας Γεωργίου Β΄
* Καρολίνα Ματθίλδη (Caroline Mathilde, 1751–1775), σύζυγος του βασιλιά της Δανίας και Νορβηγίας Χριστιανού Ζ΄ (Christian 7.)
* Καρολίνα Βοναπάρτη (Maria Annunziata Carolina Bonaparte, 1782–1839), βασίλισσα της Νάπολης
* Κάρολαϊν Λαμπ (Lady Caroline Lamb, 1785–1828), γνωστή από τη σχέση της με τον Βύρωνα
* Καρολίνα Φερδινάνδη Λουίζα των Δύο Σικελιών (Maria Carolina Ferdinanda Luisa di Borbone, 1798–1870), κόρη του βασιλιά Φραγκίσκου Α΄ των Δύο Σικελιών 
* Καρολίνα Γουέλς (Carol Wells, 1939), Αμερικανίδα ναΐφ ζωγράφος που ζει στη Μύκονο
* Κάρολιν Πόρκο (Carolyn Porco, 1953), Αμερικανίδα αστρονόμος
* Καρολίνα του Μονακό (Caroline Louise Marguerite, 1957)
*Καρολίνα Κένεντι (1957), κόρη του Κένεντι
* Καρολίνα Κόστνερ (Carolina Kostner, 1987), Ιταλίδα αθλήτρια του καλλιτεχνικού πατινάζ

## Σχετικά
*Η πολιτείες της Αμερικής Νότια Καρολίνα και Βόρεια Καρολίνα πήραν το όνομά τους από τον βασιλιά της Αγγλίας Κάρολο Α΄ (1630–1685) 
*Η ατόλλη των νήσων Ισημερινού (στον κεντρικό Ειρηνικό Ωκεανό) Καρολίνα του Κιριμπάτι πήρε το όνομά της προς τιμή της κόρης του Philip Stephens Καρολίνας (Carolina) 
*Ο αστεροειδής Καρολίνα πήρε το όνομά του από την ατόλλη Καρολίνα του Κιριμπάτι, το πρώτο κομμάτι ξηράς (ή ένα από τα πρώτα) στον κόσμο όπου ανατέλλει η καινούρια ημέρα (και ο καινούργιος χρόνος)

## Εξωτερικοί σύνδεσμοι

## Σημειώσεις


Κατηγορία:Γυναικεία ελληνικά ονόματα
Κατηγορία:Νεότερα ονόματα
Κατηγορία:Ονόματα ιταλικής προέλευσης
Κατηγορία:Ονόματα γερμανικής προέλευσης